

**Crna Gora**

**SKUPŠTINA GLAVNOG GRADA - PODGORICE**

 **ODBOR ZA IZBOR I IMENOVANJA**

Broj: 02-016/23-1201

Podgorica, 6. novembar 2023. godine

 Na osnovu člana 32 Odluke o osnivanju Etičke komisije za izabrane predstavnike i funkcionere u lokalnoj samoupravi Glavnog grada - Podgorice ("Službeni list Crne Gore - opštinski propisi", broj 20/21), Odbor za izbor i imenovanja Skupštine Glavnog grada - Podgorice, ponovo objavljuje –

 **JAVNI POZIV**

**za predlaganje kandidata za članove Etičke komisije za izabrane predstavnike**

 **i funkcionere u lokalnoj samoupravi Glavnog grada - Podgorice**

 **1.** Etička komisija za izabrane predstavnike i funkcionere u lokalnoj samoupravi ima predsjednika i četiri člana (u daljem tekstu: Etička komisija). Mandat Etičke komisije traje četiri godine.

 **2.** Za člana Etičke komisije bira se po jedan predstavnik:

 **-** zaposlenih u organima uprave ili službi Glavnog grada,

 **-** sindikalne organizacije organa uprave/službi Glavnog grada,

  **-** naučne zajednice,

 **-** nevladinih organizacija i

 **-** građana.

 Za člana Etičke komisije može biti biran državljanin Crne Gore sa prebivalištem u Glavnom gradu, koji posjeduje visoke etičke vrijedosti i uživa ugled i poštovanje u svojoj sredini.

 Članovi Etičke komisije iz alineja 1-4 ove tačke moraju imati VII-1 nivo kvalifikacije obrazovanja.

 Član Etičke komisije koji se bira iz reda zaposlenih u organima lokalne uprave ili službi mora imati pravni fakultet.

 **3.** Članove Etičke komisije predlažu: mjesne zajednice, javne službe, organi uprave i službe Glavnog grada, sindikalne organizacije, udruženja, strukovne komore, nevladine organizacije i drugi subjekti.

 **4**. Za člana Etičke komisije ne mogu biti birani:

 **-** izabrani predstavnici i funkcioneri lokalne samouprave u smislu odredaba Etičkog kodeksa,

  **-** izabrana, imenovana ili postavljena lica u državnim organima i organima uprave, odnosno javnim službama čiji je osnivač Vlada Crne Gore,

 **-** funkcioneri političkih subjekata (predsjednici, članovi predsjedništva, njihovi zamjenici, članovi izvršnih i glavnih odbora i drugi funkcioneri političkih subjekata),

 **-** lica protiv kojih se vodi krivični postupak ili koja se nalaze u kaznenoj evidenciji,

 **-** lica koja su bračni drugovi lica iz alineje 1, 2 i 3 ove tačke ili se sa njima nalaze u srodstvu u pravoj liniji, bez obzira na stepen srodstva.

 **5.** Predlog kandidata za članove Etičke komisije podnosi se u pisanoj formi, u roku od 30 dana od dana objavljivanja javnog poziva. Predlog kandidata sadrži obrazloženje sa podacima koji ukazuju na visoke etičke vrijednosti i ugled kandidata.

 Uz predlog kandidata podnosi se:

 **-** uvjerenje o državljanstvu,

 **-** potvrda o prebivalištu na teritoriji Glavnog grada,

 **-** dokaz o VII-1 nivou kvalifikacije obrazovanja za kandidate iz alineje 1-4 tačke 2,

 **-** dokaz o završenom pravnom fakultetu, za kandidata iz alineje 1 tačke 2,

 **-** izjava kandidata da nije funkcioner političkih subjekata (predsjednik, član predsjedništva, njihov zamjenik, član izvršnog i glavnog odbora i drugi funkcioner političkih subjekata),

 **-** izjava kandidata da nije bračni drug niti je u srodstvu u prvoj liniji, bez obzira na stepen srodstva sa licem iz alineja 1, 2 i 3, tačke 4,

 **-** ovjerena izjavu kandidata da se ne nalazi u kaznenoj evidenciji,

  **-** uvjerenje kandidata da se protiv njega ne vodi krivični postupak,

 **-** pisana saglasnost kandidata sa predlogom.

Uvjerenje da se kandidat ne nalazi u kaznenoj evidenciji pribavlja Odbor za izbor i imenovanja po službenoj dužnosti.

 **6.** Predlozi za kandidate za članove Etičke komisije podnose se Odboru za izbor i imenovanja Skupštine Glavnog grada - Podgorice, ulica Njegoševa 20 Podgorica.

 Ovaj javni poziv objaviće se u dnevnom listu "DAN" i na web sajtu Glavnog grada - Podgorica (www.podgorica.me).

 **7.** Članove Etičke komisije bira Skupština na predlog Odbora za izbor i imenovanja. Predlog kandidata sadrži listu kandidata za predsjednika i članove Etičke komisije, a uz predlog kandidata, Skupštini se dostavlja izvještaj sa podacima o svim predloženim kandidatima. Skupština donosi odluku o izboru članova Etičke komisije na prvoj narednoj sjednici.

**NAPOMENA**: Bliže infomacije u vezi sa javnim pozivom mogu se dobiti u Službi Skupštine, tel. 482-051.

 **PREDSJEDNIK ODBORA,**

 **mr Vasilije Čarapić, s.r.**